1 กุมภาพันธ์ 2564

การส่งเสริมการรีไซเคิลทั่วโลกในกลุ่มอุตสาหกรรมเทคโนโลยีกาว

**เฮงเค็ล เทคโนโลยีกาว เข้าร่วมกับกลุ่มฉลากยั่งยืน CELAB**

ดุสเซลดอร์ฟ เยอรมัน – เฮงเค็ล เทคโนโลยีกาว ซัพพลายเออร์ชั้นนำเกี่ยวกับโซลูชั่นกาวที่มีประสิทธิภาพสูง ซีแลนท์ และผลิตภัณฑ์เคลือบผิวหน้า เข้าร่วมกับกลุ่มฉลากสำหรับเศรษฐกิจหมุนเวียนระดับโลก (CELAB) โดยกลุ่มพันธมิตรนี้มุ่งมั่นที่จะสร้างอุตสาหกรรมที่มีการติดฉลากด้วยตัวเองอย่างยั่งยืน และรวบรวมบริษัทที่เกี่ยวข้องในห่วงโซ่คุณค่าเพื่อทำงานร่วมกัน ในการแก้ปัญหาความแตกต่างอย่างมากในกระบวนการผลิตและความสามารถในการรีไซเคิลในตลาดต่างๆ

ที่ CELAB เฮงเค็ล ร่วมกับบริษัทชั้นนำอื่นๆ เพื่อทำงานร่วมกันในระดับโลก ส่งเสริมการริเริ่มระดับภูมิภาค ค้นหาและสนับสนุนให้มีการนำแนวทางปฏิบัติที่ดีที่สุดในอุตสาหกรรมไปใช้

“เพื่อที่จะคิดใหม่เกี่ยวกับบรรจุภัณฑ์และสร้างเศรษฐกิจหมุนเวียนที่มีศักยภาพ เราทุกคนต้องทำงานร่วมกันในห่วงโซ่คุณค่า” ไบรอัน ลอว์เรนซ์ ผู้อำนวยการฝ่ายพัฒนาธุรกิจของเฮงเค็ล กล่าว “และนี่คือเหตุผลที่เราเป็นหนึ่งในสมาชิกกลุ่มแรกของ CELAB และรอคอยที่จะทำงานเคียงข้างกับผู้ผลิตฉลากแบบมีกาวในตัว เพื่อจัดจำหน่ายและมีส่วนร่วมกับทรัพยากรทั่วโลกของเรา”

CELAB จะทำงานเพื่อเพิ่มการศึกษาและมุ่งเน้นไปที่ตัวเลือกระดับภูมิภาค เพื่อส่งเสริมการรีไซเคิลวัสดุสำหรับส่วนประกอบทั้งหมด เพื่อปรับปรุงความยั่งยืนของผลิตภัณฑ์

“การรวมกลุ่มระดับโลกนั้นมีความจำเป็นอย่างมาก เพื่อพัฒนาโซลูชั่นการรีไซเคิล” พอล นาธานสัน หัวหน้าอาวุโสของ Bracewell LLP และโฆษกของ CELAB กล่าว “แบรนด์ต่างกระตือรือร้นที่จะสื่อสารถึงความมุ่งมั่นในการพัฒนาอย่างยั่งยืน เพื่อตอบสนองความต้องการของผู้บริโภคในการลดการปล่อยก๊าซคาร์บอนไดออกไซด์ ด้วยความสามารถในการรีไซเคิลที่เพิ่มขึ้นเรื่อยๆ จากซัพพลายเออร์ ผู้ผลิต การจัดการของเสีย ผู้รีไซเคิลสารเคมีและอื่นๆ เราจึงมองเห็นโอกาสอันยิ่งใหญ่ในการอำนวยความสะดวกในการทำงานร่วมกันกับคู่ค้าในห่วงโซ่คุณค้าของอุตสาหกรรมเรา”

สำหรับกลุ่มภูมิภาคยุโรปและอเมริกาเหนือ CELAB จะจัดการความแตกต่างอย่างกว้างขวางในกระบวนการผลิตและความสามารถในการรีไซเคิลในตลาดต่างๆ โดยสายงานที่แตกต่างกันจะแก้ปัญหาเรื่องเมทริกซ์และการรีไซเคิลบรรจุภัณฑ์ รวมถึงการวิเคราะห์ปัญหาทางเทคนิค การส่งเสริมเครือข่ายการรีไซเคิล การติดต่อกับหน่วยงานกำกับดูแลของรัฐบาล และการให้ความรู้แก่อุตสาหกรรมและประชาชนทั่วไป

กาวติดบรรจุภัณฑ์ของเฮงเค็ล สร้างขึ้นโดยคำนึงถึงผู้บริโภคและนำเสนอโซลูชั่นที่มีประสิทธิภาพสูง เพื่อให้บริษัทสินค้าอุปโภคบริโภคที่มีการเคลื่อนไหวอย่างรวดเร็ว สามารถบรรลุทางเลือกที่มีประสิทธิภาพและเชื่อถือได้ ผลิตภัณฑ์นำเสนอโซลูชั่นฉลากที่รับประกันบรรจุภัณฑ์ที่ปลอดภัยและยั่งยืนสำหรับผู้บริโภค

###

**เกี่ยวกับเฮงเค็ล**เฮงเค็ล ดำเนินธุรกิจทั่วโลกด้วยพอร์ตโฟลิโอผลิตภัณฑ์ที่สมดุลและหลากหลาย บริษัทฯ เป็นผู้นำในสามกลุ่มธุรกิจทั้งในธุรกิจเพื่ออุตสาหกรรมและธุรกิจสินค้าอุปโภคบริโภค อันเป็นผลมาจากแบรนด์ นวัตกรรม และเทคโนโลยีที่แข็งแกร่ง ธุรกิจเทคโนโลยีกาวของเฮงเค็ล (Adhesive Technologies) เป็นผู้นำในตลาดกาวในทุกอุตสาหกรรมทั่วโลก ในธุรกิจผลิตภัณฑ์ซักล้างและผลิตภัณฑ์ในครัวเรือน และผลิตภัณฑ์บิวตี้แคร์ (Laundry & Home Care and Beauty Care businesses) เฮงเค็ลเป็นผู้นำในหลายตลาดและประเภทผลิตภัณฑ์ทั่วโลก เฮงเค็ลก่อตั้งขึ้นในปี พ.ศ. 2419 และมีประวัติความสำเร็จอันยาวนานกว่า 140 ปี ในปี พ.ศ. 2562 เฮงเค็ลมียอดขายมากกว่า 2 หมื่นล้านยูโร และมีผลกำไรดำเนินงานที่ปรับปรุงแล้ว 3,200 ล้านยูโร เฮงเค็ลมีพนักงานมากกว่า 52,000 คนทั่วโลก ซึ่งมีความหลากหลายมีความมุ่งมั่น รวมกันเป็นหนึ่งเดียวด้วยวัฒนธรรมขององค์กรที่แข็งแกร่ง มีจุดมุ่งหมายร่วมกันในการสร้างคุณค่าที่ยั่งยืน และมีคุณค่าร่วมกัน ในฐานะผู้นำด้านความยั่งยืนซึ่งเป็นที่ยอมรับ เฮงเค็ลได้รับการยกย่องจากดัชนีและการจัดอันดับระหว่างประเทศต่างๆ หุ้นบุริมสิทธิของเฮงเค็ลจดทะเบียนอยู่ในดัชนีหลักทรัพย์ DAX ของเยอรมนี ข้อมูลเพิ่มเติมกรุณาเข้าชมที่ [www.henkel.com](http://www.henkel.com)

**ข้อมูลสำหรับสื่อมวลชน กรุณาติดต่อ**

แม็กกี้ แทน

เฮงเค็ล

โทรศัพท์ +65 6424 7045

อีเมล maggie.tan@henkel.com